## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Likvidácia prebytočného a neupotrebiteľného hnuteľného majetku Banskobystrického samosprávneho kraja“**

V Banskej Bystrici, február 2019

**OBSAH**

1. Identifikácia verejného obstarávateľa
2. Predmet zákazky
3. Miesto realizácie predmetu zákazky
4. Typ zmluvy
5. Predpokladaná hodnota zákazky
6. Lehota na dodanie predmetu zákazky
7. Obhliadka predmetu zákazky
8. Podmienky predkladania ponúk
9. Podmienky účasti
10. Obsah ponuky
11. Lehota na predkladanie ponúk
12. Komunikácia
13. Vysvetlenie požiadaviek uvedených vo Výzve
14. Kritériá na vyhodnotenie ponúk a pravidlá ich uplatnenia
15. Prijatie ponuky a uzavretie zmluvy
16. Záverečné ustanovenia
17. Prílohy
18. **Identifikácia verejného obstarávateľa**
    1. **Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda BBSK

**Typ verejného obstarávateľa:** vyšší územný celok podľa § 7 ods. 1 písm. c)

**Kontaktná osoba vo veciach procesu verejného obstarávania:** Mgr. Ľuboš Hláčik – odborný referent pre verejné obstarávanie, [lubos.hlacik@bbsk.sk](mailto:lubos.hlacik@bbsk.sk), +421(48)432 56 44

**Kontaktná osoba vo veciach technických:** kontakty uvedené v prílohe č. 1 tejto Výzvy

# Predmet zákazky

2.1 Predmetom zákazky je prevzatie a likvidácia neupotrebiteľného hnuteľného majetku Banskobystrického samosprávneho kraja špecifikovaného v Prílohách č. 2 a) až j), v súlade:

* so Zásadami hospodárenia s majetkom Banskobystrického samosprávneho kraja v znení ich dodatkov č. 1 a 2 - <https://www.bbsk.sk/Portals/0/BB/zasady%20hospodarenia%20s%20majetkom.pdf>,
* a zákonom č. 79/2015 Z. z. o odpadoch v znení neskorších predpisov.

**O vykonaní likvidácie bude verejný obstarávateľ upovedomený prostredníctvom Odovzdávacieho protokolu, ktorého prílohou bude zoznam zlikvidovaných vecí a bude podpísaný a opečiatkovaný Spoločnosťou na konci každej strany vrátane príloh**.

2.2 Spoločný slovník obstarávania (CPV):

Hlavný predmet: 90510000-5 – Likvidácia a spracovanie odpadu

# Miesto realizácie predmetu zákazky

* 1. Majetok, ktorý je predmetom zákazky je umiestnený na jednotlivých miestach Banskobystrického samosprávneho kraja, a to v súlade s Prílohou č. 1 a Prílohami č. 2 a) až j).

# Typ zmluvy

* 1. Zmluva o likvidácii neupotrebiteľného majetku.

# Predpokladaná hodnota zákazky

* 1. 12 000,00 € bez DPH.

# Lehota na vykonanie premetu zákazky

* 1. V lehote do 30 kalendárnych dní odo dňa nadobudnutia účinnosti zmluvy.

# Obhliadka predmetu zákazky

* 1. Záujemcovia si môžu vykonať obhliadku predmetu zákazky po dohode s kontaktnými osobami jednotlivých miest plnenia. Kontaktné údaje sú uvedené v Prílohe č. 1 Výzvy.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Predkladanie ponúk je umožnené registrovaným uchádzačom.
  2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 10 tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za poskytnutie predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
  1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Podmienky účasti**
   1. Uchádzač **musí** spĺňať podmienku účasti týkajúcu sa **osobného postavenia podľa:**

* **§ 32 ods. 1 písm. e) ZVO,** t.j. uchádzač **je oprávnený poskytovať služby**, ktoré zodpovedajú predmetu zákazky,
* **§ 32 ods. 1 písm**. **f) ZVO,** t.j. **čestné vyhlásenie,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte pdf.
* Verejný obstarávateľ informuje uchádzačov, že dokladmi, ktoré podľa § 32 ods. 3 ZVO **nevyžaduje** od uchádzačov z dôvodu použitia údajov z informačných systémov verejnej správy predkladať, sú:
  + - * doklad o oprávnení **poskytovať služby**, ktoré zodpovedajú predmetu zákazky (**§ 32 ods. 2 písm. e) ZVO**).

# Obsah ponuky

* 1. Ponuka musí obsahovať:
* **Titulný list**, v ktorom musí byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača, adresa, IČO a označenie súťaže,
* **dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia** podľa bodu 9 tejto Výzvy,
* **návrh na plnenie kritéria** v zmysle prílohy č. 3 tejto Výzvy, podpísaný uchádzačom (jeho štatutárnym zástupcom resp. ním splnomocnenou osobou),
* **zmluvu** (príloha č. 4),podpísanúuchádzačom (jeho štatutárnym zástupcom resp. ním splnomocnenou osobou),

# Lehota na predkladanie ponúk

* 1. Ponuky musia byť **doručené do 20.02.2019 do 09:30:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných i internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
  3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena v EUR s DPH, zaokrúhlená na dve desatinné miesta.
  2. Pod cenou sa rozumie celková cena za vykonanie predmetu zákazky v EUR s DPH, ktorá je výsledkom vyplnenie návrhu na plnenie kritérií vypracovaného uchádzačom v zmysle špecifikácie predmetu zákazky uvedenej v prílohách č. 2 a) až j) Výzvy.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR s DPH za poskytnutie predmetu zákazky**.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.
  3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

# Prílohy

* Príloha č. 1 Výzvy – Kontakty na organizácie
* Príloha č. 2 a) až j) Výzvy – Opis predmetu zákazky
* Príloha č. 3 Výzvy – Návrh na plnenie kritérií
* Príloha č. 4 Výzvy – Zmluva